./data/phi0428/phi001/phi0428.phi001.perseus-lat1.xml
Anonymous
si quae polliceretur repraesentaturus esset  Monuit autem, ut solebat, mitibus verbis legatos, ne aut Deiotarum sibi obiccrcnt aut nimis eo gloriarentur beneficio, quod auxilia Pompeio non missisent  Nam se neque libentius facere quicquam quam supplicibus ignoscere neque provinciarum publicas iniurias condonare eis posse qui fuissent in se officiosi  Quin 1 id ipsum quod commemorarent officium fuisse utilius Pharnaci, qui providisset ne vinceretur, quam sibi cui di immortales victoriam tribuissent  Itaque semagnas et gravis iniurias civium Romanorum qui in Ponto negotiati essent, quoniam in integrum restituere non posset, concedere Pharnaci  Nam neque interfectis amissam vitam neque exsectis virilitatem restituere posse; quod quidem supplicium gravius morte cives Romani subissent  Ponto vero decederet confestim familiasque publicanorum remitteret ceteraque restitueret sociis civibusque Romanis quae penes eum essent  Si fecisset, iam tune sibi mitteret munera ac dona quae bene rebus gestis imperatores ab amicis accipere consuessent  Miserat enim Pharnaces coronam auream  His responsis datis legatos remisit